Document ID: 31997R2390

Komisijas Regula (EK) Nr. 2390/97
(1997. gada 1. decembris),
ar ko groza Regulu (EEK) Nr. 2213/83, ar ko nosaka sīpolu un salātu cigoriņu kvalitātes standartus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1] un jo īpaši tās 2. panta 2. punktu,
tā kā Komisijas 1995. gada 10. oktobra Regulā (EK) Nr. 2448/95, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un par kopējo muitas tarifu [2], tika noteikti jauni KN kodi; tā kā tādēļ būtu jāprecizē sīpolu un salātu cigoriņu definīcija Komisijas 1983. gada 28. jūlija Regulā (EEK) Nr. 2213/83, ar ko nosaka sīpolu un salātu cigoriņu kvalitātes standartus [3], kurā jaunākie grozījumi izdarīti ar Regulu (EK) Nr. 888/97 [4];
tā kā attiecībā uz sīpolu dīgšanu uzņēmēji atšķirīgi interpretēja Regulu (EEK) Nr. 2213/83; tā kā ir jāgroza Regula (EEK) Nr. 2213/83, lai tajā iekļautu piemērotu definīciju;
tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 2213/83 groza šādi:
1. Regulas 1. panta pirmo daļu aizstāj ar šādu:
"Tirdzniecības standarti sīpoliem, uz ko attiecas KN kods 07031019, un salātu cigoriņiem, uz ko attiecas KN kods 07052100, attiecīgi ir tādi, kā noteikts šī dokumenta I un II pielikumā."
2. Regulas I pielikumu groza šādi:
Pielikuma II daļas B punktā (noteikumi attiecībā uz kvalitāti):
- otro ievilkumu i) punkta otrajā daļā aizstāj ar šādu tekstu:
- "- bez dīgšanas pazīmēm (bez ārēji redzamiem asniem),,"
- otro ievilkumu ii) punkta otrajā daļā aizstāj ar šādu tekstu:
- "- pirmās ārējās dzinumu vai asnu pazīmes (skaitliskā vai svara izteiksmē ne vairāk kā 10 % fasējuma vienībā)",
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 1. decembrī

Labels: 7
3
17